**NÁRODNÁ RADA SLOVENSKEJ REPUBLIKY**

VI. volebné obdobie

**Návrh**

**zákon**

z ... 2012,

**ktorým sa mení a dopĺňa zákon č. 85/2005 Z. z. o politických stranách a politických hnutiach v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 85/2005 Z. z. o politických stranách a politických hnutiach v znení zákona č. 445/2008 Z. z., zákona č. 568/2008 Z. z. a zákona č. 266/2010 Z. z. sa mení a dopĺňa takto:

1. Za § 28 sa vkladá § 28a, ktorý znie:

„§ 28a

Zníženie príspevkov zo štátneho rozpočtu

1. Strane alebo koalícii, ktorá vo voľbách získala viac ako 10 % z celkového počtu odovzdaných platných hlasov v rámci Slovenskej republiky sa suma príspevku poskytovaná podľa § 26 až 28 vypočítaná z hlasov získaných nad hranicou 10% znižuje o 25 %.
2. Ustanovenia o vyplácaní príspevku zo štátneho rozpočtu stranám, ktoré sa zúčastnili volieb v koalícii, sa pri vyplácaní zníženého príspevku zo štátneho rozpočtu použijú obdobne.“.
3. Za § 34b sa vkladá § 34c, ktorý znie:

„§ 34c

Prechodné ustanovenie k úprave účinnej od 1. januára 2013

Príspevky zo štátneho rozpočtu podľa § 26 až 28 vypočítané po voľbách konaných v roku 2012 sa znížia podľa § 28a ku dňu účinnosti tohto zákona. Takto znížená suma príspevkov zo štátneho rozpočtu sa vypláca odo dňa účinnosti tohto zákona do konca volebného obdobia.“.

**Čl. II**

Tento zákon nadobúda účinnosť 1. januára 2013.